GREEK SUPREME COURT DECISION

Decision ID: 809/2024
Decision Number: 809
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου και Αικατερίνη Χονδρορίζου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Απριλίου 2024, με την παρουσία του Αντεισαγγελέα του Αρείου Πάγου Ιωάννη Προβατάρη (γιατί κωλύεται η Εισαγγελέας) και της Γραμματέως Ε. Κ., για να δικάσει την αίτηση του αναιρεσείοντος - κατηγορουμένου Δ. Φ. του Α., κατοίκου ..., ο οποίος δεν παραστάθηκε στο ακροατήριο, για αναίρεση της υπ'αριθμ. 61/2023 αποφάσεως του Μονομελούς Εφετείου Κακουργημάτων Βορείου Αιγαίου. Το Μονομελές Εφετείο Κακουργημάτων Βορείου Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 5/24-7-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 743/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η προκείμενη αίτηση.

Judges: Γεώργιο Χριστοδούλου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου, Αικατερίνη Χονδρορίζου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου και Αικατερίνη Χονδρορίζου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Απριλίου 2024, με την παρουσία του Αντεισαγγελέα του Αρείου Πάγου Ιωάννη Προβατάρη (γιατί κωλύεται η Εισαγγελέας) και της Γραμματέως Ε. Κ., για να δικάσει την αίτηση του αναιρεσείοντος - κατηγορουμένου Δ. Φ. του Α., κατοίκου ..., ο οποίος δεν παραστάθηκε στο ακροατήριο, για αναίρεση της υπ'αριθμ. 61/2023 αποφάσεως του Μονομελούς Εφετείου Κακουργημάτων Βορείου Αιγαίου. Το Μονομελές Εφετείο Κακουργημάτων Βορείου Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 5/24-7-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 743/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η προκείμενη αίτηση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' του ισχύοντος νέου ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 ιδίου Κώδικα και μέσα στην προθεσμία του άρθρου 166 αυτού, στο ακροατήριο του Αρείου Πάγου. Περαιτέρω, κατά το άρθρο 514 εδαφ. α' του ίδιου Κώδικα Ποινικής Δικονομίας, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τη διάταξη αυτή σε συνδυασμό και προς εκείνη της παρ. 3 του άνω άρθρου 512, προκύπτει ότι, αν κατά τη συζήτηση της αιτήσεως αναιρέσεως δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δι' αυτού, αν και κλητεύθηκε νομίμως και εμπροθέσμως, σύμφωνα με τα άρθρα 155-162 του Κ.Ποιν.Δ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση απορρίπτεται και καταδικάζεται ο αναιρεσείων, κατά το άρθρο 578 του Κ.Π.Δ στα δικαστικά έξοδα. Εξάλλου, σύμφωνα με αυτά που ορίζονται στο άρθρο 515 παρ. 1 εδ.β' του ίδιου Κώδικα αν αναβληθεί η συζήτηση της υποθέσεως σε ρητή δικάσιμο, όλοι οι διάδικοι οφείλουν να εμφανισθούν σ' αυτή χωρίς νέα κλήτευση και αν ακόμη δεν ήταν παρόντες, όταν δημοσιεύθηκε η απόφαση για την αναβολή. Τέλος, κατά το ίδιο ως άνω άρθρο 514 εδαφ. γ' ιδίου κώδικα "Κατ' εξαίρεση, ακόμα και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) ... και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Στην προκείμενη περίπτωση, από το από 23-8-2023 αποδεικτικό επίδοσης, που συνέταξε η Αρχιφύλακας Γ. Φ., η οποία υπηρετεί στο Α.Τ. Αγίας Παρασκευής Λέσβου, το οποίο έχει επισυναφθεί στο φάκελο της δικογραφίας, προκύπτει ότι έχει επιδοθεί αντίγραφο της 743/2023 από 22-8-2023 κλήσης του Εισαγγελέα του Αρείου Πάγου, στον αναιρεσείοντα, κάτοικο Αγίας Παρασκευής Λέσβου, που παρέλαβε αυτοπροσώπως ο ίδιος (άρθρ.155 παρ. 1 εδ. α', 166 παρ. 1 εδ. α' του Κ.Ποιν.Δ.), για να παραστεί μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αναίρεσής του στην δικάσιμο της 14-2-2024, με τη ρητή μνεία ότι αν δεν παραστεί στη δίκη με συνήγορό του, η αναίρεσή του απορρίπτεται ως ανυποστήρικτη. Επίσης, ως εκ περισσού, επιδόθηκε παρόμοια κλήση και στην διορισθείσα με το δικόγραφο της δήλωσης αναιρέσεως ως αντίκλητό του, δικηγόρο Αθηνών (μέλος του Δ.Σ.Α) Ευαγγελία Κόκλα, κάτοικο Αθηνών (οδός ...), που παρέλαβε η σύνοικος συνεργάτης της Πανάγια Χριστοδούλου (άρθρ. 155 παρ. 1 εδ. α' και β', 166 παρ. 1 εδ. α' του Κ.Ποιν.Δ.), όπως προκύπτει από το από 15-9-2023 αποδεικτικό επίδοσης, το οποίο συνέταξε ο Λ. Χ. επιμελητής Εισαγγελίας Αρείου Πάγου, που έχει επισυναφθεί στο φάκελο της δικογραφίας. Επομένως ο αναιρεσείων κλητεύθηκε νομίμως και εμπροθέσμως, σύμφωνα με τα άρθρα 155 παρ.1, 162 και 166 παρ. 1 του Κ.Ποιν.Δ, από τον Εισαγγελέα του Αρείου Πάγου, για να εμφανιστεί διά ή μετά συνηγόρου, στην συνεδρίαση της 14-2-2024. Τότε αναβλήθηκε η συζήτηση της αιτήσεως αναιρέσεως για την αναφερόμενη στην αρχή της παρούσας συνεδρίαση της 17-4-2024, για λόγο που συνιστούσε ιδιαιτέρως εξαιρετική περίπτωση και δη λόγω συμμετοχής του συνηγόρου του αναιρεσείοντος στην αποχή από τα καθήκοντά του σε συμμόρφωση με την απόφαση της Ολομέλειας των Δ.Σ.Ε. (βλ. την 311/14-2-2024 απόφαση του ιδίου Τμήματος του Αρείου Πάγου), η εν λόγω δε περί αναβολής απόφαση επέχει θέση κλητεύσεώς του. Πλην όμως, ο αναιρεσείων κατηγορούμενος δεν εμφανίστηκε ούτε εκπροσωπήθηκε νόμιμα στη δικάσιμο αυτή (17-4-2024), όταν η υπόθεση εκφωνήθηκε στη σειρά της, για να υποστηρίξει την κρινόμενη από 24-7-2023 με αριθ.εκθ. 5/2023 αίτησή του για αναίρεση της 61/10-5-2023 απόφασης του Μονομελούς Εφετείου Κακουργημάτων Βορείου Αιγαίου, με την οποία καταδικάσθηκε για τις πράξεις α) της διακίνησης ναρκωτικών ουσιών με την μορφή της κατοχής, ως τοξικομανής, β) της παράνομης κατοχής όπλου και γ) της παράνομης οπλοφορίας μαχαιριού, σε συνολική ποινή φυλάκισης δέκα (10) μηνών, ανασταλείσα επί τριετία. Συνεπώς, αφού ο αναιρεσείων δεν παραστάθηκε, και εφόσον εν προκειμένω δεν ανακύπτει θέμα αυτεπάγγελτης εφαρμογής επιεικεστέρου νόμου (άρθρο 514 εδαφ. γ' Κ.Ποιν.Δ), πρέπει, σύμφωνα και με όσα εκτέθηκαν στη μείζονα σκέψη, να δικαστεί ερήμην και να απορριφθεί ως ανυποστήρικτη η κρινόμενη από 24-7-2023 με αριθ.εκθ. 5/2023 αίτησή του για αναίρεση της 61/10-5-2023 απόφασης του Μονομελούς Εφετείου Κακουργημάτων Βορείου Αιγαίου, ασκηθείσα με δήλωση, στον γραμματέα του Εφετείου Βορείου Αιγαίου, που εξέδωσε την προσβαλλομένη απόφαση, από τον ίδιο τον αναιρεσείοντα. Τέλος, πρέπει να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ.), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 24-7-2023 με αριθ.εκθ. 5/2023 αίτηση του Δ. Φ. του Α., κατοίκου ..., για αναίρεση της 61/10-5-2023 απόφασης του Μονομελούς Εφετείου Κακουργημάτων Βορείου Αιγαίου. Καταδικάζει τον αναιρεσείοντα στα δικαστικά έξοδα, που ανέρχονται στα διακόσια πενήντα (250) Ευρώ. Κρίθηκε και αποφασίσθηκε στην Αθήνα στις 22 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 3 Ιουνίου 2024.

LEGAL REFERENCES
Articles Referenced: άρθρο 512 παρ. 1 εδ. γ', άρθρα 155, άρθρου 166, άρθρο 514 εδαφ, άρθρου 512, άρθρο 166, άρθρο 578, άρθρο 515 παρ. 1 εδ.β', άρθρο 511, άρθρα 155 παρ.1, άρθρο 578 παρ. 1, άρθρο 512, άρθρο 514, άρθρο 515
Article Codes: ΠΚ
Law References: nan
Total Articles Cited: 14

DATES MENTIONED: 24-7-2023|23-8-2023|22-8-2023|14-2-2024|15-9-2023|17-4-2024|10-5-2023|17-04-2024|22-05-2024|03-06-2024

SOURCE: https://areiospagos.gr/nomologia/apofaseis_DISPLAY.asp?cd=ASKEIQ4QWP2M4K9XS6PYXDHRG8YH0J&apof=809_2024&info=ΠΟΙΝΙΚΕΣ -  Ζ